Kommunikasie « Informasietegnologie
E-pos aan groot groepe
Maandag, Augustus 6th, 2018
Soms is dit nodig om e-pos te stuur aan eksterne studente of ander groot groepe mense wat nie deel is van die sun-domein nie. Indien jy tans Outlook verspreidingslyste gebruik, stel ons voor dat jy oorskakel na die veel vriendeliker en funksionele Sympa verspreidingslys bestuursplatform.
Die Universiteit gebruik reeds vir baie jare suksesvol Sympa as massa e-pos oplossing. Beide personeel en studente gebruik dit reeds om hulle lyste te administreer.
Sympa is e-pos verspreidingslys bestuursagteware (MLM) en het ontstaan in die akademiese rekenaargemeenskap in Frankryk. Die naam is ŉ akroniem vir Système de Multi-Postage Automatique (i.e. Automatic Mailing System) en beteken ook “oulik” of “vriendelik” in Frans. Ons is nie heeltemal seker hoekom die Franse besluit het om hulle e-pos verspreidingstelsel “oulik” te noem nie, maar ons kan bevestig dat dit wel “vriendelik” is om te gebruik.
Deur Sympa te gebruik vir jou groep e-posse, sal jy beter beheer hê oor jou e-posse, asook toegang tot handige funksies soos:
stel een of meer moderators aan;
bestuur intekenings en uittekenings;
skep ŉ gedeelde dokument webspasie vir jou intekenaars;
antwoord vrae oor die lys van intekenaars en potensiële intekenaars;
lees die lys-argief;
soek in die boodskap-argief;
hersien die lyslede.
Soos jy kan sien, bied Sympa baie meer funksionaliteit as jou standaard Outlook verspreidingslys.
Enige personeellid of student kan Sympa gebruik – gaan bloot na https://sympa.sun.ac.za/sympa en volg die instruksies. Indien jy enige hulp nodig het met die opstelling van jou Sympa verspreidingslys, stuur asb. ŉ e-pos na help@sun.ac.za of skakel 808 4367.
Tags: mass email, sympa
Posted in Kommunikasie, E-pos | Comments Off on E-pos aan groot groepe
Woensdag, Junie 6th, 2018
Posted in Kommunikasie | Comments Off on `n Splinternuwe voorkoms
SMiShing: Nou op jou selfoon
Dinsdag, Augustus 1st, 2017
Posted in Kommunikasie, Sekuriteit | Comments Off on SMiShing: Nou op jou selfoon
Posted in Kommunikasie, Sekuriteit | Comments Off on Wangiri-bedrog neem toe
WhatsApp word deur studente en personeel gebruik as belangrike kommunikasiemiddel. Ongelukkig bied dit aan kuberdiewe nog ŉ platform om hul aktiwiteite op uit te oefen.
WhatsApp kuberstreke kom in verskeie formate voor en is dikwels besonder oortuigend. Maak seker jy bly oplettend en word nie geflous deur iets wat te goed of te problematies om waar te wees lyk nie. Net omdat ŉ familielid of vriend vir jou iets aanstuur, beteken nie dis veilig nie.
Jy kry ŉ boodskap via Whatsapp van (wat lyk soos) een van jou vriende en hy beveel ŉ aanbod waarop hy afgekom het, aan. Gewoonlik is daar ŉ skakel in die boodskap wat jou na ŉ ander webwerf neem en waar jy jou persoonlike inligting invul. Moet nooit op ŉ skakel kliek waaroor jy nie seker is nie en moet definitief nooit persoonlike inligting gee op ŉ webwerf wat jy nie ken nie.
WhatsApp maak toe
Daar is heelwat vals boodskappe wat beweer dat Whatsapp gaan toemaak indien genoeg mense nie ŉ spesifieke boodskap deel nie. Die boodskappe lyk dikwels heel oortuigend en gebruik die regte woorde en frases vir die konteks, asof dit deur ŉ direkteur van ŉ maatskappy of iemand amptelik gestuur is.
ŉ Amptelike verslag sal egter nie van kliënte verwag om dit heen en weer te stuur nie. Dit sou deur middel van normale nuuskanale verkondig word of as ŉ kennisgewing in die toepassing self deur die Whatsapp-span.
WhatsApp dreig om jou rekening te sluit
Hierdie voorbeeld is soortgelyk aan die vorige een. Dit lyk soos ŉ amptelike boodskap wat beweer dat jou Whatsapp-rekening gesluit gaan word omdat dit nie aktief gebruik word nie. Dit versoek dat jy die boodskap aanstuur om te bewys dat dit wel gebruik word.
WhatsApp dwing jou om te betaal
Ook soortgelyk aan die vorige kuberdiefstalpoging. Die enigste verskil is dat jy blykbaar vrygeskeld word van betaling indien jy die boodskap aanstuur na ander persone.
WhatsApp Gold of WhatsApp Premium
Dié boodskap stel voor dat jy ŉ spesiale weergawe van Whatsapp, gewoonlik genoem Gold of Premium, koop of aflaai. Blykbaar bied hierdie nuwe weergawes opwindende ekstra kenmerke, soos die vermoeë om meer fotos te stuur, nuwe emojis te gebruik of ekstra sekuriteitsopsies. Ongelukkig is hierdie verbeterde weergawes glad nie veilig nie. Wanneer die toepassing aflaai word, word die foon besmet met malware, wat opsigself meer vals boodskappe genereer op jou onkoste.
Gemorspos e-posse is erg genoeg, maar saam met Whatsapp raak dit onbeheerbaar. Daar is ŉ verskeidenheid kuberdiefstalpogings daar buite wat e-posse uitstuur wat soos Whatsapp-kennisgewings lyk – gewoonlik ŉ kennisgewing van ŉ verlore oproep of stempos. Maar wanneer jy daarop kliek, word jy oortuig dat jou inligting, wagwoord, ens. moet verklap.
Moet nooit op ŉ e-pos van ŉ twyfelagtige sender kliek nie. Whatsapp stuur nie e-posse oor verlore oproepe of stempos nie.
Onegte WhatsApp afloer-toepassings
Whatsapp gebruik end-to-end enkripsie en gevolglik is dit nie moontlik om iemand anders se boodskappe te lees nie. Boodskappe kan slegs gelees word deur die fone wat dit stuur en ontvang.
Hierdie pogings moedig jou aan om iets af te laai wat nie bestaan of moontlik is nie. Jy betaal eintlik vir malware wat jou eie boodskappe lees wanneer jy dit op jou foon laai.
Hopelik het jy reeds die verstelling verander wat jou Whatsapp-details (telefoonnommer, naam, ens.) met Facebook deel en sal Facebook nie jou Whatsapp-rekening toeganklik maar vir 13 miljoen Facebook-gebruikers nie.
Meer inligting oor dié kontroversiële beleidsverandering deur Whatsapp kan op die volgende bladsy gelees word: http://www.mirror.co.uk/tech/you-can-stop-whatsapp-sharing-8893949
[ARTICLE DEUR DAVID WILES]
Tags: malware, kuberstrikroof, sekuriteit, gemorspos, whatsapp
Posted in Toepassings, Kommunikasie | Comments Off on Whatsapp-verblindery